
РЕПУБЛИКА СРБИЈА

КОМИСИЈА ЗА АКРЕДИТАЦИЈУ И ПРОВЕРУ КВАЛИТЕТА

Број: 612-00-02314-/2014-04
06.03.2015. године

Б е о г р а д
	


На основу члана 14. став 1. тачка 7) и члана 16. Закона о високом образовању („Службени гласник РС” број 76/05, 100/07, 97/08, 44/10) и члана 10. Правилника о стандардима и поступку за акредитацију високошколских установа и студијских програма („Службени гласник РС” број 106/06, 112/08, 70/11, 101/12-I-25, 101/12-I-26, 13/14), Комисија за акредитацију и проверу квалитета, на седници одржаној 06.03.2015. године, донела је
О Д Л У К У

о акредитацији студијског програма
Утврђује се да Висока медицинска шкоЛа струковних студија са седиштем у  DOCVARIABLE ConvertString(Adresa,1,5) \* MERGEFORMAT  Лоле Рибара 1 /2, Ћуприја, ПИБ:  DOCVARIABLE PIB \* MERGEFORMAT 101371421, Матични број: 17228838,  испуњава прописане стандарде за акредитацију студијског програма Специјалистичке струковне студије - Специјалиста струковна медицинска сестра, област јавно здравље, у оквиру образовно-научног поља Медицинске науке и области Медицинске науке, и то за 20 студената у седишту.
О утврђеној акредитацији из става 1. ове одлуке Комисија за акредитацију и проверу квалитета издаје Уверење. 
О б р а з л о ж е њ е
Високошколскa установа Висока медицинска шкоЛа струковних студија са седиштем у  DOCVARIABLE ConvertString(Adresa,1,5) \* MERGEFORMAT  у  DOCVARIABLE ConvertString(Adresa,1,5) \* MERGEFORMAT  Лоле Рибара 1 /2, Ћуприја, је дана 28.11.2015. године поднела захтев за акредитацију студијског програма Специјалистичке струковне студије - Специјалиста струковна медицинска сестра, област јавно здравље, у оквиру образовно-научног поља Медицинске науке и области Медицинске науке, под бројем 612-00-02314-/2014-04. 

Уз захтев за акредитацију, достављена је документација, која је прописана чланом 4. Правилника о стандардима и поступку за акредитацију високошколских установа и студијских програма („Службени гласник РС” број 106/06, 112/08).

 На основу чл. 6. и 7. Правилника о стандардима и поступку за акредитацију високошколских установа и студијских програма, Комисија за акредитацију и проверу квалитета, образовала је поткомисију ради утврђивања чињеница од значаја за доношење одлуке о захтеву за акредитацију и одредила рецензенте.

Извештај рецензената, о извршеној анализи достављене документације са оценом, извештај поткомисије, који садржи и оцену, сачињен након спроведеног непосредног увида у рад високошколске установе Високе медицинске шкоЛе струковних студија из Ћуприје и предлог одлуке, достављени су Комисији за акредитацију и проверу квалитета.
Студијски програм Специјалистичких струковних студија Специјалиста струковна медицинска сестра, област јавно здравље припада образовно-научном пољу Медицинске науке и области Медицинске науке. Предложено звање Специјалиста струковна медицинска сестра у складу је са Листом звања НСВО.
Установа је доставила одлуку о прихватању студијског програма на седници Наставног већа Школе одржаној 20.11.2014. године.

Основни квантитативни подаци о програму су:

1. Трајање програма: 1 године (2 семестра)
2. Број ЕСПБ бодова: 60
3. Број студената који се уписује на прву годину: 20
4. Просечан број часова активне наставе недељно по години: 

11.00 +  9.00 +  0.00( +  0.00) = 20.00, 30.00

5. Проценат изборности на програму: 46,67%
6. Број наставника на студијском програму: 8 
Број наставника са пуним радним временом: 6

Број наставника ангажованих по уговору: 2

7. Број сарадника на студијском програму: 0 
8. Просечно оптерећење наставника на програму:  3,31
9. Просечно оптерећење сарадника на програму:  
10. Просечно оптерећење наставника у установи:  5,99
11. Просечно оптерећење сарадника у установи:  9,97
12. Проценат наставе коју држе наставници са пуним радним временом: 75,47%
13. Број библиотечких јединица релевантних за студијски програм: 368
14. Укупна нето површина 3701 m2, што за укупно 1178 студената износи 3,14 m2 нето простора по студенту

Сврха је јасно и недвосмислено формулисана и у складу је са основним задацима и циљевима установе. Основна сврха специјалистичког студијског програма је остваривање додатног образовања свршених струковних медицинских сестара за рад на пословима у примарној здравственој заштити и јавном здрављу.

Циљ студијског програма је да припреми студента за самосталан рад, или рад у тиму у примарној здравственој заштити и јавном здрављу, као и стицање знања и вештина за сарадњу са другим здравственим и образовним установама, сарадњу и координацију са социјалним, економским и политичким секторима у заједници, као допринос целокупном друштвеном развоју.

Завршетком специјалистичког студијског програма, Специјалиста струковнa медицинска сестра је оспособљена да самостално и у тиму ради као високостручни здравствени радник у здравственој нези здраве и болесне особе на свим нивоима примарне здравствене заштите и јавног здравља, активно примењује стечена знања у примарној здравственој заштити, с нагласком на промоцију здравља, превенцију болести, препознавању фактора ризика који утичу на здравље, поштује и афирмише принципе професионалне етике и кодекса понашања.

Структура курикулума обухвата распоред предмета по семестрима, са фондом часова и бројем ЕСПБ. Курикулум садржи 5 обавезних и 2 изборна предмета (које студенти бирају од понуђена 4 предмета), стручну праксу и специјалистички рад. Књига предмета садржи све потребне податке о предметима, укључујући назив предмета, име наставника, статус предмета, број часова активне наставе и ЕСПБ, циљеве, исходе, садржај, систем оцењивања и препоручену литературу. Приложени су и описи стручне праксе и завршног рада.
Програм је целовит и свеобухватан и нуди студентима стручна знања потребна за послове за које се школују. Програм је усклађен са другим студијским програмима Школе, а у довољној мери је упоредив са програмима који се изводе на Здравственом факултету Универзитета у Љубљани, Здравственом велеучилишту у Загребу и Универзитету ,,Свети Климент Охридски“  у Битољу.

Установа планира да упише 20 студената на  овај студијски програм, а овај број је у складу са кадровским, просторним и материјалним ресурсима Школе. Пријем студената је заснован на ранг листама, на основу просечне оцене остварене у току студирања на основним струковним студијама. На студије се могу уписати кандидати који су завршили високо образовање и стекли стручни назив струковна медицинска сестра, а ранг-листа се формира у складу са средњом оценом из претходног школовања.
Рад студената се континуирано прати. Наставници и сарадници оцењују рад студената током наставе узимајући у обзир присуство теоретској настави, присуство вежбама, квалитет урађеног семинарског рада, урађених тестова, колоквијума и ангажованости студента у дискусијама приликом извођења теоријске и практичне наставе.  Студенти, испуњавањем предиспитних обавеза у оквиру различитих предмета, могу стећи од 40 до 70 предиспитних и од 30 до 60 испитних бодова, што је у оквирима распона дефинисаних стандардом. У картонима предмета исказани су бодови које студенти добијају за предиспитне и испитне обавезе. Поред тога, у картонима предмета дефинисан је и начин полагања испита за сваки предмет.

У реализацији студијског програма учествује 8 наставника (6 наставника запослених с пуним радним временом и 2 наставника ангажована по уговору), који изводе и теоријску и практичну наставу. Просечно оптерећење наставника на студијском програму 3,31 час недељно, а у Установи 5,99 часова недељно. Наставници запослени с пуним радним временом држе 75,47% наставе. Од укупно 8 наставника, 7 наставника је стекло звање доктора наука, па је овај захтев стандарда у потпуности испуњен. Квалификације наставног особља одговарају нивоу њихових задужења и нивоу студијског програма и документоване су адекватним референцама. Картони наставника су доступни јавности преко интернет странице Школе.

Установа располаже бруто простором површине 6300 m2 за извођење свих студијских програма, а за овај програм грам користи се 1142 m2, из чега се види да су задовољени захтеви стандарда у погледу површине расположивог простора. Студенти имају обезбеђен адекватан простор за извођење теоријске и практичне наставе који одговара стандарду који је предвиђен за овај студијски програм. Школа располаже опремљеним кабинетима задовољавајућег садржаја опреме, инструмената и материјала за несметано одвијање кабинетских вежби, где се студент припрема за рад у наставним базама. Студентима на специјалистичком студијском програму Специјалиста струковна медицинска сестра – област јавно здравље доступни су и други садржаји које има Школа за квалитетнији процес студирања, а то су: лабораторије, сале, библиотека и др. 
Библиотека има савремену литературу из области јавног здравља и здравствене неге, укупно 368 релевантних библиотечких јединица је доступно студентима. Високошколска установа је обезбедила покривеност свих предмета одговарајућом уџбеничком литературом, училима и помоћним наставним средствима на начин да су они расположиви на време и у броју довољном да се обезбеди нормално одвијање наставног процеса.

Контрола квалитета за студијске програме у Установи се обавља периодично оцењивањем реализоване  наставе према оперативном плану, садржају методских јединица и метода рада, резултата наставе, задовољства од стране студената, стручности особља за рад, сврсисходности опреме, литературе и уџбеника. Контрола квалитета студијских програма се обавља у складу са акционим планом Комисије за обезбеђење и контролу квалитета који се израђује сваке године на нивоу Школе. У случају уочених недостатака, предузимају се корективне мере за побољшање квалитета. Установа је омогућила да студенти имају активну улогу у контроли квалитета у Школи. Два од укупно 13 чланова Комисије за обезбеђење и контролу квалитета су из редова студената. Такође, студенти редовно кроз анкете износе своја мишљења о квалитету курикулума, наставе, уџбеника итд.

Комисија за акредитацију и проверу квалитета, утврдила је да високошколска установа ВисокA медицинскA шкоЛA струковних студија из Ћуприје  DOCVARIABLE ConvertString(UstanovaNaziv,1,5) \* MERGEFORMAT за студијски програм  Специјалистичке струковне студије - Специјалиста струковна медицинска сестра, област јавно здравље, у оквиру образовно-научног поља Медицинске науке и области Медицинске науке, испуњава стандард у погледу квалитета студијског програма прописане Правилником о стандардима и поступку за акредитацију високошколских установа и студијских програма.

 Имајући у виду да је високошколска установа испунила стандарде за акредитацију студијског програма  прописане Правилником о стандардима и поступку за акредитацију високошколских установа и студијских програма, одлучено је  као у диспозитиву.

Упутство о правном средству: Против ове одлуке може се изјавити жалба Националном савету за високо образовање у року од 30 дана од дана пријема.

	Достављено:

- високошколској установи

- архиви КАПК

КОМИСИЈА ЗА АКРЕДИТАЦИЈУ И 

ПРОВЕРУ КВАЛИТЕТА

У В Е Р Е Њ Е
О АКРЕДИТАЦИЈИ студијског програма
Високошколска установа Висока медицинска шкоЛа струковних студија, са седиштем у  DOCVARIABLE ConvertString(Adresa,1,5) \* MERGEFORMAT  Лоле Рибара 1 /2, Ћуприја, ПИБ:  DOCVARIABLE PIB \* MERGEFORMAT 101371421, Матични број: 17228838, испунила је стандарде  прописане Правилником о стандардима и поступку за акредитацију високошколских установа и студијских програма („Службени гласник РС“ број 106/06, 112/08, 70/11, 101/12-I-25, 101/12-I-26, 13/14), за акредитацију студијског програма Специјалистичке струковне студије - Специјалиста струковна медицинска сестра, област јавно здравље у оквиру образовно-научног поља Медицинске науке и области Медицинске науке и то за 20 студената у седишту.
Ово уверење издаје се на основу члана 16. став 5. тачка 1) Закона о високом образовању („Службени гласник РС“ број 76/05, 100/07, 97/08, 44/10).

